Esimene näitegrupp  Noor naine, kahe lapse ema. IC on Neitsis ja konjunktsioonis Põhjasõlmega. Tema jutu järgi oligi korra ja õpetamise küsimustes nii, nagu IC Neitsi kirjelduses kirjutatud. Korda ja head käitumist nõudis rohkem isa. Vanemad ei olnud aga ei õpetajad ega meditsiini ala töötajad ja nad olid väga  erinevad nii oma maailmavaate kui kasvatusküsimustes. Koduse õpetamisega ja koolitükkide abistamisel aga tegeles siiski rohkem ema. Õpetajaks aga õppis ta ise, kuigi töökohaks sai hoopiski parfümeeria firma. See haakub aga hästi MC märgiga ja tema Päikese ja Neptuuni ühendusega. MC Kalades viitab veel tema isa tööle meremehena, hiljem looduslähedasele alale ning teatud eluperioodil isa alkoholi lembusele. Jupiter Lõvis viitab võimukale emale, kes on ka tulemärgi esindaja.